Ġunju 11, 2020 TVM Sport jinsab infurmat li l-Malta Football Association tinsab viċin li jkollha risposta finali dwar l-applikazzjoni li għamlet fuq iż-żewġ players Enrico Pepe u Amadou Samb sabiex dawn jingħataw iċ-ċittadinanza Maltija sabiex ikunu eleġibbli biex jilagħbu mat-team Nazzjonali Malti. Kważi sentejn ilu l-MFA kienet ressqet applikazzjoni simili lejn l-Awtoritajiet kompetenti għal żewġ players barranin biex jingħataw iċ-ċittadinanza iżda kien hemm intopp għaliex filwaqt li l-Ligi ta' Malta dwar iċ-ċittadinanza bil-mertu li ddaħlet fis-sena 2017 kienet titlob li atleta jrid ikun residenti Malta għal tal-inqas tmiem xhur il-FIFA għandha regolament li biex player barrani jkun eleġibbli jilgħab għal pajjiż ieħor dak il-player irid ikun ilu residenti f'dan il-pajjiż għal ħames snin. Iż-żewġ applikazzjonijiet tal-MFA li kienu ineleġġibli kienu tal-players Ellinton Costa Morais u ta' Alex de Paixo Alves fi żmien il-kowċ Nazzjonali Ray Farrugia. Enrico Pepe hu Taljan u għandu 30 sena fejn fl-istaġun li għadda lagħab ma' Birkirkara. Amadou Samb min naħa tiegħu għandu 32 sena hu mis-Senegal u l-istaġun li għadda lagħab ma' Gżira Utd.